# Information om fremvisning af gyldigt coronapas i stedet for brug af mundbind eller visir

## **Krav om brug af mundbind eller visir fra 29. november 2021**Med virkning fra den 29. november 2021 blev kravet om brug af mundbind eller visir i den kollektive trafik genindført.

## Kravet gælder også for chauffører i den kollektive trafik, og vi skal som arbejdsgiver påse, at reglerne bliver overholdt af vores chauffører i den kollektive trafik, når chaufførerne befinder sig i bussen.

## **Kan jeg vise coronapas i stedet for at anvende mundbind eller visir?**Reglerne giver mulighed for, at medarbejdere kan undtages fra kravet om brug af mundbind eller visir inde i bussen, såfremt de har et gyldigt coronapas.

Vi har besluttet at lade det være op til den enkelte chauffør at afgøre, om chaufføren vil anvende mundbind eller visir, eller om chaufføren på baggrund af sit coronapas vil benytte sig af muligheden for at være undtaget fra kravene om mundbind eller visir.

Hvis du ønsker at benytte dig af muligheden for at være undtaget fra kravet om mundbind eller visir inde i bussen, er det dit ansvar at sikre dig, at dit coronapas er gyldigt, når du kører bussen uden mundbind eller visir. Da denne mulighed er et frivilligt tilbud, vil du ikke blive kompenseret herfor, såfremt løbende test for corona er en forudsætning for, at du har et coronapas.

## **Vi skal følge op på, at reglerne bliver overholdt**Vi er som arbejdsgivere forpligtet til at påse at reglerne vedrørende mundbind mv. i den kollektive trafik bliver overholdt.

Så længe reglerne gælder, vil vi foretage stikprøvekontrol af, om mundbind eller visir anvendes, og om de chauffører, der ikke anvender mundbind eller visir, har et gyldigt coronapas.

Stikprøvekontrollen vil blive udført af [rolle/person].

## Dit coronapas vil alene blive kontrolleret, når du har valgt ikke at anvende mundbind eller visir, fordi du har et coronapas. Der er alene tale om en synsmæssig kontrol, som ikke bliver registreret.

## Når du skal fremvise coronapas, skal du bruge sundhedsmyndighedernes app ”Coronapas”, hvor skærmen skal vise: ”Gyldigt i Danmark”. Dokumentation kan dog også være i papirformat eller ved download af det digitale coronapas, der er adgang til på Sundhed.dk.

## **Ansættelsesretlige konsekvenser**

Det kan få ansættelsesretlige konsekvenser, herunder bortvisning, hvis du ikke anvender mundbind eller visir og ikke kan fremvise gyldigt coronapas efter ovenstående retningslinjer.

**Varighed**
Kravet om at fremvise coronapas vil gælde indtil videre, og så længe COVID-19 er kategoriseret som en samfundskritisk sygdom.

Vi håber, at vi sammen kan skabe en fortsat tryg arbejdsplads for alle.

[Nærværende informationsbrev skal sendes til samtlige berørte medarbejdere og til orientering til eventuelle medarbejderrepræsentanter og samarbejdsudvalg. Samarbejdsudvalget skal høres forud for orientering af medarbejderne]